**«Εργασιακές και ασφαλιστικές μεταρρυθμίσεις στο δημιουργικό και πολιτιστικό τομέα»**

Το έργο «SUB. 1.1 - Εργασιακές και ασφαλιστικές μεταρρυθμίσεις στο δημιουργικό και πολιτιστικό τομέα» εντάχθηκε στο Ταμείο Ανάκαμψης και Ανθεκτικότητας με Κωδικό ΟΠΣ ΤΑ 5158639, με συνολικό προϋπολογισμό 773.024,00 ευρώ (συμπεριλαμβανομένου ΦΠΑ) και με εγγραφή στο Πρόγραμμα Δημοσίων Επενδύσεων (ΠΔΕ), στη ΣΑΤΑ 014. Το ύψος του προϋπολογισμού που αφορά το Εθνικό Σχέδιο Ανάκαμψης και Ανθεκτικότητας (ΕΣΑΑ) διαμορφώνεται στο ποσό των 639.200,00 ευρώ (μη συμπεριλαμβανομένου ΦΠΑ).

Αντικείμενο του έργου αποτελεί η διαμόρφωση ενός νέου εργασικού και ασφαλιστικού νομοθετικού πλαισίου για τους επαγγελματίες και τους εργαζόμενους του πολιτιστικού και δημιουργικού τομέα, με στόχο την απλούστευση και τον εκσυγχρονισμό του τρόπου αμοιβής και ασφάλισης τους και απώτερο σκοπό την εξάλειψη της υποαμειβόμενης και υποασφαλιζόμενης εργασίας και την παράλληλη δημιουργία μηχανισμών και τεχνολογιών που θα διασφαλίζουν κατά το δυνατόν τη συμμόρφωση με τους κανόνες και τους ισχύοντες νόμους.

Το έργο θα υλοποιηθεί μέσω δύο υποέργων:

Υποέργο 1: Μελέτη χαρτογράφησης-καταγραφής εργασιακού και ασφαλιστικού πλαισίου των εργαζόμενων και επαγγελματιών στον Πολιτιστικό και Δημιουργικό τομέα. Νομοθετικό κείμενο για την αναμόρφωση του υφιστάμενου πλαισίου. Μελέτη για την ανάπτυξη ψηφιακής πλατφόρμας των εργασιακών και ασφαλιστικών ζητημάτων των εργαζόμενων στον τομέα της ΠΔΒ. Υποστήριξη της διεύθυνσης για την υλοποίηση του έργου. Δράσεις ενημέρωσης/δημοσιότητας.

Υποέργο 2: Τεχνική σχεδίαση, ανάπτυξη και παροχή συνοδευτικών-υποστηρικτικών υπηρεσιών για τη νέα πλατφόρμα εργασιακών και ασφαλιστικών ζητημάτων των εργαζομένων στον τομέα της ΠΔΒ.

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**